OpenLLM-France/wikimedia huggingface dataset:
# Cua M/D/c

En la teoria de cues, una disciplina dins de la teoria matemàtica de la probabilitat, una cua M/D/c representa la longitud de la cua en un sistema amb $c$ servidors, on les arribades es determinen mitjançant un procés de Poisson i els temps de servei del treball són fixos (deterministes). El nom del model està escrit en la notació de Kendall. Agner Krarup Erlang va publicar per primera vegada aquest model el 1909, començant el tema de la teoria de cues. El model és una extensió de la cua M/D/1 que només té un servidor únic.

## Definició del model

Una cua M/D/c és un procés estocàstic que l'espai d'estats és el conjunt $\{0,1,2,3,...\}$ on el valor correspon al nombre de clients del sistema, incloent-hi qualsevol que estigui actualment en servei.
* Les arribades es produeixen a ritme $\lambda$ d'acord amb un procés de Poisson i mou el procés d'estat $i$ a $i+1$.
* Els temps de servei són un temps determinístic $D$ (servint a una relació $\mu =1/D$).
* Els $c$ servidors serveixen clients des de la part superior de la cua segons una disciplina FIFO. Quan el servei està complet, el client deixa la cua i el nombre de clients del sistema es redueix d'una sola vegada.
* El buffer té una mida infinita, de manera que no hi ha cap límit en el nombre de clients que pugui contenir.

## Distribució del temps d'espera

Erlang va demostrar que quan $\rho (\lambda D)/c<1$, la distribució del temps d'espera té distribució $F(y)$ donada per:
       $F(y)=\int _{0}^{\infty }F(x+y-D){\frac {\lambda ^{c}x^{c-1}}{(c-1)!}}e^{-\lambda x}{\text{d}}x,\quad y\geq 0\quad c\in \mathbb {N} .$
Crommelin va mostrar això, escrivint $P_{n}$ per a la probabilitat estacionària d'un sistema amb $n$ o menys clients:
       $\mathbb {P} (W\leq x)=\sum _{n=0}^{c-1}P_{n}\sum _{k=1}^{m}{\frac {(-\lambda (x-kD))^{(k+1)c-1-n}}{((K+1)c-1-n)!}}e^{\lambda (x-kD)},\quad mD\leq x<(m+1)D.$

## Referències

* ↑ Kendall, D. G. «Stochastic Processes Occurring in the Theory of Queues and their Analysis by the Method of the Imbedded Markov Chain» (en anglès). The Annals of Mathematical Statistics, 24(3), 1953, pàg. 338. DOI: 10.1214/aoms/1177728975. JSTOR: 2236285.
* ↑ Kingman, J. F. C. «The first Erlang century—and the next» (en anglès). Queueing Systems, 63, 2009, pàg. 3–4. DOI: 10.1007/s11134-009-9147-4.
* ↑ «The theory of probabilities and telephone conversations» ( PDF) (en anglès). Nyt Tidsskrift for Matematik B, 20, 1909, pàg. 33–39. Arxivat 2011-10-01 a Wayback Machine.
* ↑ Franx, G. J. «A simple solution for the M/D/c waiting time distribution» (en anglès). Operations Research Letters, 29(5), 2001, pàg. 221–229. DOI: 10.1016/S0167-6377(01)00108-0.
* ↑ Crommelin, C. D. «Delay probability formulas when the holding times are constant» (en anglès). P.O. Electr. Engr. J., 25, 1932, pàg. 41–50.
# Len Heath

Len Heath (Farnham, p. dècada del 1910 - p. segle XX) va ser un pilot de motociclisme anglès que va destacar en competicions de trial i enduro durant la dècada del 1930, sempre com a pilot oficial d'Ariel. Entre altres èxits, va guanyar quatre vegades l'Scott Trial entre el 1930 i el 1938, dues el British Experts Trial (1930 i 1935) i una els Sis Dies d'Escòcia (1933). A banda, com a membre de la selecció britànica als Sis Dies Internacionals (ISDT) va obtenir-hi una victòria al Vas (1934).
Len Heath i el seu germà Joe vivien a Farnham (Surrey) i durant els anys 30 eren uns dels pilots de trial de més renom al Regne Unit. Competien en la majoria de les proves principals, entre elles els Sis Dies d'Escòcia, l'Scott, el Southern Scott i el British Experts Trial. Len Heath fou el més reeixit de tots dos i a banda de les seves nombroses victòries en trial, va destacar també en les primeres proves de hillclimb que s'organitzaven a Anglaterra. Una d'elles era la Red Marley Hill Climb de Great Witley (Worcestershire), on el 1934 Heath va completar l'ascensió en 25,8 segons amb la seva Ariel 500 i va establir un rècord que es va mantenir durant vint anys, fins que el va batre Len Bayliss el 1954.

## Palmarès

* 1 victòria als Sis Dies d'Escòcia de Trial (1933)
* 4 victòries al Scott Trial (1930, 1933, 1935 i 1938)
* 2 victòries al British Experts Trial (1930 i 1935)
* 1 victòria al Vas dels ISDT (1934)

## Referències

* ↑ Brooks, Robin; Moffat, John. «Remembering» (en anglès). pressreader.com. Classic Trial, 01-02-2020. [Consulta: 30 gener 2023].
* 1 2 Gittins, Dave. «Ralf Venables (1914 - 2003)» (en anglès). swallowcliffe.com. Off-road Review, 01-02-1993. [Consulta: 31 gener 2023].
* ↑ «History» (en anglès). redmarleyhillclimb.com, 2020. [Consulta: 31 gener 2023].
# Len Duncan

Len Duncan va ser un pilot estatunidenc de curses automobilístiques nascut el 25 de juliol del 1911 a Brooklyn, Nova York.
Duncan va ser campió nacional en diverses temporades de diverses categories i finalment va córrer a la Champ Car a la temporada 1954 incloent-hi la cursa de les 500 milles d'Indianapolis d'aquest any.
Len Duncan va morir l'1 d'agost del 1998 Lansdale, Pennsilvània.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1954 | 33 | 26 | 139.217 | 9 | 31 | 101 | 0 | Frens |
| Totals | Totals | Totals | Totals | Totals | Totals | 101 | 0 | |
| Curses | 1 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 0 |
| Retirades | 0 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Len Duncan va participar en 1 cursa de F1, debutant al Gran Premi d'Indianapolis 500 del 1954.

### Palmarès a la F1

* Participacions: 1
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# La viuda de Saint Pierre

La viuda de Saint-Pierre (títol original: La Veuve de Saint-Pierre) és una pel·lícula francesa dirigida per Patrice Leconte, la primera pel·lícula en la qual actua el director de cinema Emir Kusturica, famós pel seu controvertit film Underground. Ha estat doblada al català.

## Argument

En 1849, a l'illa francesa de Saint-Pierre, prop del Canadà, dos homes borratxos cometen un crim absurd. Un d'ells és condemnat a mort, però ha d'esperar a que arribi la guillotina des de Martinica. Durant els mesos d'espera, el reu ajuda en les seves obres de caritat a l'esposa del capità del la guarnició, que el protegeix i només veu en ell bondat i senzillesa.

## Repartiment

* Juliette Binoche: Pauline, dona de Jean
* Daniel Auteuil: Jean, el capità
* Emir Kusturica: Ariel Néel Auguste
* Michel Duchaussoy: governador
* Philippe Magnan: President Venot
* Christian Charmetant: Secretari Oficial
* Maurice Chevit: pare del governador

## Premis

* 2000: Globus d'or: Nominada Millor pel·lícula de parla no anglesa
* 2000: Premis Cèsar: 2 nominacions

## Referències

* ↑ «La viuda de Saint-Pierre».
* ↑ Scott, A. O. «FILM REVIEW; Once Again, Binoche Battling Provincials» (en anglès). The New York Times, 02-03-2001. ISSN: 0362-4331.
# Cubana de Aviación

Cubana de Aviación és l'aerolínia oficial de la República de Cuba. La seva base d'operacions es troba a l'Aeroport Internacional José Martí de l'Havana. Opera a diferents destinacions d'Amèrica i Europa, i va ser la primera línia aèria de Llatinoamèrica en establir vols regulars a Miami (1945) i a Europa (1948). També va ser la primera línia llatinoamericana a utilitzar avions amb motor turbohèlix sobre l'oceà Atlàntic a finals de la dècada del 1950 amb els seus Bristol Britannia en les seves rutes a Madrid. Des de la Revolució Cubana de 1959 és de titularitat pública.

## Història

El 12 de maig de 1919 va ser batejat el primer avió propietat del govern cubà amb el nom de Sunshine. En aquest avió, el 29 de maig de 1919, Agustín Parlá va fer el primer vol comercial als Estats Units d'Amèrica. Poc després, el 29 de juny, es van prendre les primeres fotos aèries de l'Havana, des del mateix avió Sunshine.
El 8 d'octubre de 1929 va ser creada la Compañia Nacional Cubana de Aviación Curtiss (CNCAC), com una subsidiària de la North American Aviation Inc., i part de Curtiss Aviation Group. Va figurar entre les primeres aerolínies que van encetar l'era dels vols comercials i es va caracteritzar, des de inici, pel continu perfeccionament dels seus serveis. Els seus primers avions van ser aparells Curtiss Robin.
En aquella data eren quatre les aerolínies cubanes existents: Servicio Cubano de Aviación, Compañía Nacional Cubana de Aviación Curtiss, Líneas Aéreas de Cuba i Compañía Nacional Cubana de Transporte Aéreo.
El 30 d'octubre de 1930, es va efectuar el vol inaugural de la ruta l'Havana-Santiago de Cuba per la CNCAC que va transportar correu aeri amb un avió trimotor Ford que feia escala a Santa Clara, Morón i Camagüey. Aquell mateix any, el govern cubà va concedir a la companyia el contracte per al servei postal aeri.

## Referències

* ↑ «Cuba Replaces Soviet-Era Passenger Aircraft | Airwise News», 31-01-2016. Arxivat de l'original el 2016-01-31. [Consulta: 15 octubre 2021].
* ↑ «WebCite query result». Arxivat de l'original el 2015-11-06. [Consulta: 15 octubre 2021].
* ↑ «Cubana de Aviacion Airline Profile | CAPA». [Consulta: 15 octubre 2021].
# Cubas de la Sagra

Cubas de la Sagra és un municipi de la Comunitat Autònoma de Madrid, dins la Comarca Sur. És fronterer amb la província de Toledo i forma també part de la comarca natural de La Sagra.

## Demografia

Evolució demogràfica :
| 1991 | 1996 | 2001 | 2004 |
| 976 | 3849 | 1793 | 2637 |
# Legarda (Àlaba)

Legarda és un poble i concejo pertanyent al municipi de Vitòria. Tenia 36 habitants en (2007). Està enclavat en la Zona Rural Nord-oest de Vitòria. Es troba a uns 526 msnm, a els contraforts de la Serra d'Arato. Formà part del municipi de Foronda fins al 1975, quan fou annexat a Vitòria.

## Demografia

Evolució demogràfica :
| 2000 | 2001 | 2002 | 2003 | 2004 | 2005 | 2006 | 2007 |
| 30 | 32 | 34 | 32 | 28 | 28 | 32 | 36 |

## Enllaços externs

* Legarda a Enciclopèdia Auñamendi
# Côte-Nord

Côte-Nord és una regió administrativa del nord-est del Quebec situada entre la província de Terranova i Labrador i Saguenay. La població es concentra sobretot a la riba del riu Sant Llorenç. L'economia de la Côte-Nord es basa principalment en la pesca, la silvicultura i la mineria. Està dividida en 5 municipalitats regionals de comtat (MRC) i 52 municipalitats.

## Demografia

* Població: 96 423 (2005)
* Superfície: 236 700 km²
* Densitat: 0,4 hab./km²
* Taxa de natalitat: 9,7‰ (2005)
* Taxa de mortalitat: 6,3‰ (2005)

## Municipalitats autòctones

* Reserva índia de Betsiamites
* Reserva índia d'Essipit
* Terra reservada naskapi de Kawawachikamach
* Reserva índia de La Romaine
* Reserva índia de Maliotenam
* Reserva índia de Matimekosh
* Reserva índia de Mingan
* Reserva índia de Natashquan
* Reserva índia d'Uashat

## Referències

* ↑ «Côte-Nord» (en francès). Gouvernement du Québec. [Consulta: 30 juny 2015].

## Enllaços externs

* Portal regional de la Côte-Nord Arxivat 2006-06-16 a Wayback Machine. (francès)
* Turisme Côte-Nord (francès)
# Curtiss-Wright XP-55 Ascender

El Curtiss-Wright XP-55 Ascender (també conegut com a Crtiss-Wright CW-24) fou un avió de caça de la USAF dissenyat i fabricat per la companyia nord-americana d'aviació Curtiss-Wright l'any 1940. Esdevingué resultat de la proposta del R-40C pel Cos Aèri de l'Exèrcit dels Estats Units, igual que l'XP-54 i XP-56, emesa el 24 de novembre de l'any 1939 i sol·licitant dissenys d'aeronaus poc convencionals, és a dir, un disseny inusual per a l'època. L'XP-55 comptava amb una configuració alar de tipus canard, dos estabilitzadors verticals, ales en fletxa i el motor muntat a la part darrera de l'aeronau movent una hèlix impulsora a la part posterior. L'XP-55 Ascender fou, igual que l'XP-454, dissenyat amb la configuració per a usar un motor Pratt & Whitney X-1800, quan el projecte fou cancel·lat, van veure necessari redissenyar el motor que portaria l'avió.
L'Ascender fou el primer avió de Curtiss Wright en usar un tren d'aterratge en configuració de tricicle.

## Enllaços externs

* NMUSAF - Curtiss XP-55
* NASM article Arxivat 2004-06-15 a Wayback Machine.
* The Plan Page - Curtiss XP-55 Ascender
* Curtiss Wright XP-55 Ascender -USAAF Resource Center at warbirdsresourcegroup.org
* "Flying Backwards to the Future", Popular Science, August 1945
# Declaració de París

La Declaració de París va ser una declaració sobre el dret marítim europeu en temps de guerra realitzada a París, França, el 16 d'abril de 1856. L'objectiu principal d'aquesta declaració va ser tractar el tema dels corsaris.

## Història

Després de la signatura el 30 de març de 1856 del Tractat de París, que va posar fi a la Guerra de Crimea, els plenipotenciaris dels diferents estats van fer pública la Declaració. Va ser el resultat d'un modus vivendi entre França i el Regne Unit, que va ser la Guerra de Crimea. Les dues potències van acordar no confiscar els béns o mercaderies enemigues presents en vaixells neutrals i no confiscar béns de països neutrals que poguessin trobar-se en vaixells enemics. De la mateixa manera, es van comprometre a no atorgar patents de cors.
La Declaració de París va confirmar aquests acords i va afegir el principi que perquè un bloqueig fos obligatori, havia de ser efectiu. Pràcticament tots els estats es van adherir a aquesta declaració. Els Estats Units van retirar la seva adhesió formal el 1857, ja que la seva esmena, presentada pel secretari d'Estat William L. Marcy, no va ser acceptada. Malgrat això, EUA va anunciar que respectaria els principis de la Declaració durant possibles hostilitats, com va passar a la Guerra Hispano-estatunidenca. Les normes presents en aquesta declaració es van considerar més tard com a part del Dret internacional, i fins i tot els Estats Units segueixen les seves disposicions.

## Referències

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
* ↑ Martens, Nouveau Recueil Général des Traités et autres Actes relatifs aux Rapports de Droit international, première série, Vol.XV, pp.791-792

## Vegeu també

* Conferències de la Haia de 1899 i 1907, que van expandir els acords de la Declaració de París.
# Declaració de San Mamés

La Declaració de San Mamés fou un acord de col·laboració en matèria esportiva entre els governs català, basc i gallec. Va ser signada el 29 de desembre de 2007 pel Conseller de la Vicepresidència de la Generalitat de Catalunya, Josep Lluís Carod-Rovira, la consellera de Cultura i Esport de Galícia, Ánxela Bugallo, i la consellera de Cultura i portaveu del Govern Basc, Miren Azcarate. A la declaració, signada a l'estadi San Mamés de Bilbao, abans del partit de futbol entre les seleccions basca i catalana, els tres governs es comprometen a treballar plegats pel reconeixement oficial de les seves seleccions esportives.

## Referències

* ↑ ACN. «Catalunya, Euskadi i Galícia signen la Declaració de San Mamés per fomentar l'oficialitat de les seleccions esportives - 29 des 2007». El Punt, 19-05-2024. [Consulta: 19 maig 2024].
* ↑ «La 'Declaración de San Mamés' ya es desde ayer una realidad» (en castellà). Sport, 30-12-2007. [Consulta: 19 maig 2024].
* ↑ 324cat. «Catalunya, Euskadi i Galícia firmen un acord pro seleccions esportives», 29-12-2007. [Consulta: 19 maig 2024].
# Deníssovka (Perm)

* Per a altres significats, vegeu «Deníssovka».
Deníssovka (en rus: Денисовка) és un poble del krai de Perm, a Rússia, que en el cens del 2010 tenia 16 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].
# Les Castellons

Les Castellons és una partida del terme municipal de la Torre de Cabdella, dins del seu terme primigeni, al Pallars Jussà.
Està situada al sud-oest del poble de Cabdella i a l'oest de la Central de Cabdella, a l'extrem nord-est del Serrat d'Escobets. Per les Castellons puja una pista de muntanya que mena a la vall alta del riu de Filià.

## Enllaços externs

* Institut Cartogràfic de Catalunya
# Lethrinops oculatus

Lethrinops oculatus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 13,5 cm de longitud total.

## Distribució geogràfica

És un endemisme del llac Malawi (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Maréchal, C., 1991. Lethrinops. p. 233-240. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París (França). Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lethrinops stridei

Lethrinops stridei és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 13 cm de longitud total.

## Distribució geogràfica

És un endemisme del llac Malawi (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Maréchal, C., 1991. Lethrinops. p. 233-240. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París (França). Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ladislao Mazurkiewicz Iglesias

Ladislao Mazurkiewicz Iglesias (Piriápolis, 14 de febrer de 1945 - Montevideo, 2 de gener de 2013) fou un futbolista uruguaià d'ascendència polonesa de les dècades dels 60 i 70.
Disputà tres Mundials amb la selecció de l'Uruguai, els anys 1966, 1970 i 1974, destacant a Mèxic 70. Pel que fa a clubs, destacà a CA Peñarol i Atlético Mineiro. També fou entrenador de CA Peñarol el 1988 i 1989.

## Referències

* ↑ «Mito, leyenda... Mazurka». El Observador, 03-01-2013. Arxivat de l'original el 2013-01-06. [Consulta: 5 gener 2013].
* ↑ http://www.bdfutbol.com/en/j/j5664.html
* ↑ «Murió Ladislao Mazurkiewicz, para muchos el mejor arquero que dio Uruguay». Yahoo! Deportes, 03-01-2013. Arxivat de l'original el 2021-05-08. [Consulta: 3 gener 2013].
* ↑ http://girasolweb.tripod.com/tecnicos.htm

## Enllaços externs

* (castellà) Mundosoccer.com
Ladislao Mazurkiewicz amb l'Uruguai - Plantilles de navegació :
Selecció de futbol de l'Uruguai – Copa del Món de futbol 1966
1 Mazurkiewicz •
2 Troche •
3 Manicera •
4 Forlán •
5 Gonçalves •
6 Caetano •
7 Cortés •
8 Urruzmendi •
9 Sasía •
10 Rocha •
11 Pérez •
12 Sosa •
13 Díaz •
14 Emilio Álvarez •
15 Ubiña •
16 Eliseo Álvarez •
17 Salva •
18 M. Viera •
19 Silva •
20 Ramos •
21 Espárrago •
22 Taibo •
Seleccionador: O. Viera
Selecció de futbol de l'Uruguai – Copa del Món de futbol 1970
1 Mazurkiewicz •
2 Ancheta •
3 Matosas •
4 Ubiña •
5 Montero Castillo •
6 Mujica •
7 Cubilla •
8 Rocha •
9 Espárrago •
10 Maneiro •
11 Morales •
12 Santos •
13 Sandoval •
14 Cámera •
15 Fontes •
16 Caetano •
17 Bareño •
18 Gómez •
19 Zubía •
20 Cortés •
21 Losada •
22 Corbo •
Seleccionador: Hohberg
Selecció de futbol de l'Uruguai – Copa del Món de Futbol 1974
1 Mazurkiewicz •
2 Jáuregui •
3 Masnik •
4 Forlán •
5 Montero Castillo •
6 Pavoni •
7 Cubilla •
8 Espárrago •
9 Morena •
10 Rocha •
11 Corbo •
12 Santos •
13 de Simone •
14 Garisto •
15 González •
16 Cardaccio •
17 Jiménez •
18 Mantegazza •
19 Milar •
20 Silva •
21 Gómez •
22 Fernández •
Entrenador: Porta :
# Dar-i Ahanin

Dar-i Ahanin («Porta de Ferro») és el nom d'alguns colls de muntanya de l'orient musulmà.
El més famós és el de Mawara al-Nahr (Transoxiana) a la serralada de Bayusuntare, prop de la vila de Derbent entre Samarcanda i Tirmidh a l'Uzbekistan, que ja fou descrit pel viatger xinès Hsuan Tsang el 630, i pel qual va passar Ruy González de Clavijo el 1404 durant la seva anada a la cort de Tamerlà.
# David Wesley

David Barakau Wesley (14 de novembre del 1970 a San Antonio, Texas) és un jugador professional de bàsquet.
# Lesnaia

«Lesnaia» té aquests significats:
* Lesnaia (Nóvgorod), localitat de l'óblast de Nóvgorod, a Rússia
* Lesnaia (Kamtxatka), localitat del krai de Kamtxatka, a Rússia
# Llengua khana

El khana (o ogoni) és una llengua que parlen els ogonis del sud de Nigèria. Es parla a la LGA de Khana a l'estat de Rivers i a la LGA d'Oruk Anam, a l'estat d'Akwa Ibom.
El kana és una llengua ogoni del grup lingüístic de les llengües ogoni orientals, que pertanyen a la família de les llengües Delta Cross, que al seu torn són llengües Benué-Congo. Les altres llengües que formen part del mateix grup lingüístic són el gokana i el tee.
Segons el joshuaproject, hi ha 351.000 ogonis que parlen khana.

## Ús i dialectologia

El kana és una llengua que gaudeix d'un ús vigorós (6a); tot i que no està estandarditzada, és parlada per gent de totes les edats i generacions. En ser la llengua més important del grup humà dels ogonis, altres parlants de gokana, baan i tee tendeixen a aprendre'l. El kana s'escriu en alfabet llatí i té una gramàtica i una bíblia traduïda (1968).

## Referències

* 1 2 3 khana a l'ethnologue
* ↑ llengües ogoni orientals a l'ethnologue
* ↑ khana al joshuaproject

## Enllaços externs

* gravacions en khana
# Demetri Lacònic

Demetri Lacònic (grec antic: Δημήτριος, llatí: Demetrius) va ser un filòsof epicuri deixeble de Protarc, un filòsof del segle ii aC. Va néixer a Lacònia, o bé a Milet. En parlen Diògenes Laerci, Estrabó i Sext Empíric.

## Referències

* ↑ [https://quod.lib.umich.edu/m/moa/acl3129.0001.001/984?page=root;rgn=full+text;size=100;view=image;q1=DemetriusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 969. ]